Fleiri føroyskar fyritøkur luttaka á stóru oljumessuni. Stóra oljumessan í Aberdeen, Offshore Europe 2013, byrjar í morgin, týsdagin 3. september. Sum vanligt eru fleiri føroyskar fyritøkur við á messuni, og umleið 30 føroyingar verða í ferðalangum til Skotlands. Luttakandi føroysku fyritøkurnar eru samlaðar á einum føroyskum landabási, sum Promote Faroe Islands í samstarvi við Oljuvinnufelagið hevur staðið fyri. Saman við grønlendsku fyritøkunum á messuni verður harafturat skipað fyri móttøku týskvøldið, har fyritøkurnar hava høvi at bjóða sínum samstarvsfeløgunum við. Føroysku fyritøkurnar, sum eru við á Offshore Europe í ár, eru Atlantic Supply Base, Pam Offshore (MEST), Runavíkar Havn, Føroya Tele Tórshavnar Havn, Vágs Havn og Atlantic Petroleum. Harafturat verða umboð fyri Jarðfeingi og FOIB við á túrinum.